બુરાડીનાં ભાટિયા પરિવારનાં ૧૧ સભ્યોની મોતનાં રહસ્ય પરથી હજી પણ પરદો હટી શક્યો નથી. આ કેસ રોજ એક નવ વળાંક લઈ રહ્યો છે. આ કેસમાં દિલ્હી પોલીસની ક્રાઈમ બ્રાન્ચની ટીમ તપાસ કરી રહી છે. હવે આ ટીમ ભાટિયા પરિવારનાં ઘર પાસે લગાવેલ સીસીટીવી ફૂટેજ ચેક કરી રહી છે. સીસીટીવી ફૂટેજ પરથી લાગી રહ્યું છે કે પરિવાર લગભગ છેલ્લા એક અઠવાડિયાથી આ વિશેષ હવનની તૈયારીઓમાં લાગેલો હતો. સીસીટીવી ફૂટેજનાં વીડિયોમાં પરિવારનાં અલગ અલગ સભ્યો અલગ-અલગ સામાન લઈ જતા જોવા મળી રહ્યાં છે. પોલીસને એવું લાગી રહ્યું છે કે દરેક સભ્યોને પોતાનું કામ સોંપી દેવામાં આવ્યું હતું.